Diari Oficial de la Generalitat Valenciana


Sumari del DOGV 5747, del 22-04-2008 (2008/3929)

Ressenya de les bases particulars per a l'adjudicació de la gestió indirecta del programa d'actuació integrada conjunta per al sector R-B i per al sector R-C del sòl urbanitzable residencial, del terme municipal de Benifairó de la Valldigna.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3929


Data del document
:   02-04-2008

Organisme emissor
:   Ajuntament de Benifairó de la Valldigna

Tipus de document
:   Anunci

Anàlisi jurídica

 Descriptors 

:   * Benifairó de la Valldigna
    * administració local
    * pla d'urbanisme
    * obres públiques
    * licitació

Ressenya de les bases particulars per a l'adjudicació de la gestió indirecta del programa d'actuació integrada conjunta per al sector R-B i per al sector R-C del sòl urbanitzable residencial, del terme municipal de Benifairó de la Valldigna. [2008/3929]  
Per acord de l'Ajuntament en Ple, de 12 de febrer de 2007, s'aprova l'inici del procediment per a l'adjudicació del programa d'actuació integrada per mitjà de gestió indirecta conjuntament del sector R-B i del sector R-C del sòl urbanitzable residencial de Benifairó de la Valldigna, així com les bases particulars reguladores de l'adjudicació de la dita actuació integrada, de conformitat amb el que establixen els articles 4, 15 i 16 de la Llei 6/1998, de Règim del Sòl i Valoracions, i 118.2 de la Llei 16/2005, de 30 de desembre, de la Generalitat, de l'Activitat Urbanística Valenciana, i secció 5ª del capítol XIV, articles 130 i següents d'aquest text legal.   
A l'anterior procediment, és d'aplicació l'ordenança municipal que integra les bases generals que regixen l'adjudicació de programes d'actuació integrada ajustades al contingut de l'article 42 i 131 de la Llei 16/2005, de 30 de desembre, de la Generalitat, de l'Activitat Urbanística Valenciana (LUV), al terme municipal de Benifairó de la Valldigna, aprovades per acord de l'Ajuntament en Ple, adoptat en sessió de 9 de gener de 2006, i que van ser íntegrament publicades en el Butlletí Oficial de la Província número 146, de 21 de juny de 2006, tal com preceptua l'article 49, i 70.2 de la Llei 7/1985, de Bases del Règim Local.  
Les esmentades bases particulars per a la gestió indirecta conjuntament del sector R-B i del sector R-C del sòl urbanitzable residencial, per mitjà d'anunci inserit en el Butlletí Oficial de la Província número 074, de 28 de març de 2008, s'ha procedit a la seua integra publicació, d'acord amb l'article 132.1.b i 104 de la Llei Urbanística Valenciana, així com 70.2 de la Llei 7/1985, de Bases del Règim Local.  
La finalitat d'aquesta breu ressenya en el Diari Oficial de la Comunitat Valenciana, a banda de la informació general, és produir els efectes suspensius de l'atorgament de llicències municipals i noves programacions en l'esmentat àmbit, d'acord amb l'article 101.2 de la Llei Urbanística Valenciana, i en virtut de la pròpia voluntat corporativa expressada en l'acord abans esmentat per habilitació de l'article 101.1 de la Llei Urbanística Valenciana.  
Cosa que es fa pública, d'acord amb el que disposa l'ordenament urbanístic valencià i amb els efectes abans indicats.  
Benifairó de la Valldigna, 2 d'abril de 2008.- L'alcalde: Jesús Ferrando Peris.